डॉ. वैदिक- मोदी जी को प्रधानमंत्री बनना चाहिए! उनके पास एक विज़न है! मनमोहन सिंह प्रधानमंत्री बन गए, मेरे मित्र हैं। मैं उनका सम्मान करता हूं। लेकिन, उनके जैसी जलालत मैं तो नहीं भुगत सकता। व्यक्तिगत रूप से मैं उनका बहुत सम्मान करता हूं। लेकिन, मैं उनकी जगह होता तो कब का प्रधानमंत्री पद छोड़ देता। वो बहुत ईमानदार हैं, मैं मानता हूं। पर, उन्होंने प्रधानमंत्री पद की गरिमा को धूमिल किया है। यह समझ से परे है। उनकी तुलना में मैं इंदौर के एक मेहनतकश किसान को ज्यादा सफल मानता हूं, जो ना पार्षद बना, कहीं का चपरासी तक नहीं बना। लेकिन, वो आनंद में रहता है। उसके परिवार के लोग, मित्र, रिश्तेदार उसका सम्मान करते हैं। उसको मैं राष्ट्रपति या प्रधानमंत्री बनने से ज्यादा कामयाब मानता हूं। मोदी जी संभवतः इस पद से न्याय करेंगे!